pythainlp/thaigov-v2-corpus-22032023 huggingface dataset:
วันอาทิตย์ที่ 6 กุมภาพันธ์ 2565
โฆษกรัฐบาล เผย "นายกฯ"  ห่วงใยกลุ่มเด็กและเด็กเล็ก กำชับ สธ.ฉีดวัคซีนให้ครอบคลุมให้มากที่สุด ขณะที่ อย. อนุมัติเพิ่มซิโนแวค-ซิโนฟาร์มขยายฉีดเด็ก 6 ขวบขึ้นไป โดยไม่ต้องปรับขนาดยา
โฆษกรัฐบาล เผย "นายกฯ"  ห่วงใยกลุ่มเด็กและเด็กเล็ก กำชับ สธ.ฉีดวัคซีนให้ครอบคลุมให้มากที่สุด ขณะที่ อย. อนุมัติเพิ่มซิโนแวค-ซิโนฟาร์มขยายฉีดเด็ก 6 ขวบขึ้นไป โดยไม่ต้องปรับขนาดยา   ไทยฉีดเข็ม 2 สะสมแล้ว 70.3% ของประชากร และเข็ม 3 ขึ้นไป 22.0% ของประชากร
วันนี้(6ก.พ.65)นายธนกรวังบุญคงชนะโฆษกประจำสำนักนายกรัฐมนตรีเปิดเผยว่าพลเอกประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมห่วงใยกรณีที่พบว่ากลุ่มเด็กติดโควิดมีแนวโน้มเพิ่มขึ้นโดยพบเด็กช่วงอายุระหว่าง5-11ปีติดเชื้อโควิดในช่วงเดือนเมษายน-31ธันวาคม2564แล้วจำนวน123,403คนขณะที่ช่วงเดือนมกราคม-2กุมภาพ้นธ์2565ติดเชื้อสะสม13,600คนส่วนกลุ่มอายุ12-17ปีช่วงปี2564ติดเชื้อสะสม111,952คนและช่วงมกราคม-2กุมภาพันธ์2565ติดเชื้อสะสม10,226คน กำชับทุกหน่วยงานที่เกี่ยวข้องเร่งดำเนินการและดูแลให้กลุ่มเด็กดังกล่าวได้รับวัคซีนครอบคลุมครบตามเกณฑ์ที่กำหนดให้มากที่สุดเพื่อลดความเสี่ยงในการติดเชื้อและบรรเทาอาการรุนแรงของโรคโดยหลังจากที่วัคซีนล็อตแรกถึงประเทศไทยเมื่อวันที่26มกราคม2565ขณะนี้กระทรวงสาธารณสุขได้นำร่องฉีดวัคซีนโควิด-19 (ไฟเซอร์สูตรเด็กฝาสีส้ม)ที่สถาบันสุขภาพเด็มหาราชินี(โรงพยาบาลเด็ก)ให้กับเด็กกลุ่มอายุ5-11ปีที่มีโรคประจำตัวและมีความเสี่ยงต่อความรุนแรงของโรคแล้วตั้งแต่วันที่31มกราคมที่ผ่านมาตามความสมัครใจ และเข็มที่2จะเริ่มวันที่26ก.พ.2565เป็นต้นไปล่าสุดไทยฉีดวัคซีนโควิด-19สะสมตั้งแต่28ก.พ.2564 - 4ก.พ. 2565รวม 116,628,065โดสใน77จังหวัด โดยจำนวนผู้ได้รับวัคซีนเข็มที่1สะสม52,464,271ราย(คิดเป็น75.4%ของประชากร)เข็มที่2สะสม 48,869,535ราย(คิดเป็น70.3%ของประชากร)และเข็มที่3ขึ้นไปสะสม15,294,259ราย(คิดเป็น22.0%ของประชากร)
“ขณะนี้ สำนักงานคณะกรรมการอาหารและยา(อย.)โด้ขยายขอบเขตการใช้วัคซีนสำหรับอายุ6ปีขึ้นไปแล้วโดยไม่ต้องมีการปรับขนาดยาของวัคซีนซิโนแวคที่นำเข้าโดยองค์การเภสัชกรรม(อภ.)และวัคซีนซิโนฟาร์มนำเข้าโดยบริษัทไบโอจีนีเทคจำกัด ซึ่งจะเป็นอีกทางเลือกสำหรับวัคซีนมาฉีดให้กับเด็กด้วยซึ่งจากข้อมูลในประเทศไทยมีเด็กทั่วไปอายุ5-11ขวบประมาณ5ล้านคนโดยขณะนี้ได้มีการฉีดวัคซีนโควิดสูตรสำหรับเด็ก เข็มที่1ให้กับเด็กอายุ 5-11ขวบไปแล้วประมาณ29,752คนซึ่งกระทรวงสาธารณสุขได้แนะนำการฉีดวัคซีนไฟเซอร์ฝาสีส้มสูตรสำหรับเด็กอายุ5-11ปีคือระยะห่างระหว่างเข็มที่1และ2เป็นเวลา8สัปดาห์ ซึ่งสถานพยาบาลแต่ละแห่งจะมีการแยกจุดฉีดหรือโต๊ะฉีดสำหรับสูตรฉีดผู้ใหญ่(ขวดฝาม่วง)และสูตรสำหรับเด็ก(ขวดฝาส้ม)อย่างชัดเจนเพื่อให้การรับบริการฉีดวัคซีนเป็นไปด้วยความเรียบร้อยและป้องกันความสับสน”โฆษกประจำสำนักนายกรัฐมนตรีกล่าว
สำหรับสถานการณ์การแพร่ระบาดของโรคติดเชื้อไวรัสโคโรนา2019 (COVID-19)ในประเทศไทยวันนี้(6กุมภาพันธ์2565)พบผู้ติดเชื้อเพิ่ม10,879รายจำแนกเป็นผู้ป่วยจากในประเทศ10,701รายผู้ป่วยมาจากต่างประเทศ178รายรวมผู้ป่วยสะสม273,566ราย(ตั้งแต่1มกราคม2565)โดยมีตัวเลขหายป่วยกลับบ้านแล้ว8,285รายทำให้ตัวเลขหายป่วยสะสมอยู่ที่215,179ราย(ตั้งแต่1มกราคม2565)ขณะที่ผู้ป่วยกำลังรักษา91,037รายและเสียชีวิต20ราย
------
วันศุกร์ที่ 6 พฤษภาคม 2565
บีโอไอร่วมแถลงข่าวจัดงาน SUBCON Thailand 2022
บีโอไอร่วมแถลงข่าวจัดงาน SUBCON Thailand 2022
บีโอไอร่วมแถลงข่าวจัดงาน SUBCON Thailand 2022
นางสาวซ่อนกลิ่น พลอยมี รองเลขาธิการคณะกรรมการส่งเสริมการลงทุน (บีโอไอ) (ที่ 3 จากขวา) ผนึกพันธมิตร อินฟอร์มา มาร์เก็ตส์ และสมาคมส่งเสริมการรับช่วงการผลิตไทย ร่วมแถลงข่าวจัดงาน SUBCON Thailand 2022 ที่สุดแห่งเวทีจับคู่ธุรกิจและงานแสดงชิ้นส่วนอุตสาหกรรม คาดว่าจะเกิดการจับคู่ธุรกิจกว่า 1,400 คู่ มูลค่ากว่า 5,000 ล้านบาท ปักหมุดไทยเป็นศูนย์กลางของการจัดซื้อและรับช่วงการผลิตชิ้นส่วนอุตสาหกรรมของอาเซียน จุดนัดพบสำหรับผู้ผลิตจากทั่วโลก โดยงานครั้งนี้จะจัดขึ้นระหว่างวันที่ 18 - 21 พฤษภาคม 2565 ณ ศูนย์นิทรรศการและการประชุมไบเทค บางนา สามารถติดตามข่าวสารความเคลื่อนไหวของการจัดงานได้ที่ www.subconthailand.com
วันพฤหัสบดีที่ 3 มีนาคม 2565
กรมทางหลวงชนบทสร้างทางลัดไปศูนย์ราชการจังหวัดนครปฐม คืบหน้ากว่า 74% แบ่งเบาการจราจรรองรับการเจริญเติบโตในอนาคต
ตามนโยบายของรัฐมนตรีว่าการกระทรวงคมนาคม คาดแล้วเสร็จในปี 2565
กรมทางหลวงชนบท (ทช.) กระทรวงคมนาคม รายงานความก้าวหน้าโครงการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐมซึ่งขณะนี้ผลงานการก่อสร้างมีความก้าวหน้าไปแล้วกว่าร้อยละ 74 คาดว่าจะก่อสร้างแล้วเสร็จและเปิดให้ประชาชนได้ใช้สัญจรในปี 2565
นายอภิรัฐ ไชยวงศ์น้อย อธิบดีกรมทางหลวงชนบท เปิดเผยว่า จากนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม ในการเพิ่มประสิทธิภาพการคมนาคมให้มีความสมบูรณ์มากยิ่งขึ้นรองรับการเจริญเติบโตของเมือง เพื่อคุณภาพชีวิตที่ดีของประชาชน ทช. จึงได้ดำเนินโครงการก่อสร้างถนนสายแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม จังหวัดนครปฐม ซึ่งศูนย์ราชการถือเป็นสถานที่จำเป็นและสำคัญของจังหวัด ในปัจจุบันเส้นทางเข้าสู่ศูนย์ราชการจังหวัดนครปฐม มีขนาด 2 ช่องจราจร (2 ทิศทาง) ลักษณะสองข้างทางมีการเจริญเติบโตของเมือง มีอาคารพาณิชย์ตั้งอยู่ทำให้เส้นทางดังกล่าวไม่สามารถขยายความกว้างของถนนได้อีก ทำให้เกิดความแออัด การจราจรติดขัด โดยเฉพาะชั่วโมงเร่งด่วน ส่งผลให้การเดินทางเข้าสู่ศูนย์ราชการจังหวัดนครปฐม เกิดความไม่สะดวกปลอดภัยในการใช้ถนน ทช. จึงได้ดำเนินการก่อสร้างถนนสายดังกล่าวเพื่อใช้เป็นเส้นทางลัด (Short Cut) เข้าสู่ศูนย์ราชการจังหวัดนครปฐม เป็นการแบ่งเบาการจราจรให้ประชาชนสามารถเดินทางได้อย่างสะดวกรวดเร็วปลอดภัย โดยมีจุดเริ่มต้นจากแยกทางหลวงแผ่นดินหมายเลข 3097 (ทล.375) - ศูนย์ราชการจังหวัดนครปฐม ตำบลถนนขาด อำเภอเมือง จังหวัดนครปฐม รวมระยะทาง 3.217 กิโลเมตร โดยก่อสร้างเป็นเส้นทางใหม่ ขนาด 6 - 8 ช่องจราจร เป็นถนน ผิวจราจรแบบแอสฟัลท์ติกคอนกรีต พร้อมสะพานคอนกรีตเสริมเหล็ก จำนวน 4 แห่ง มีไฟฟ้าส่องสว่าง ระบบระบายน้ำตลอดสองข้างทาง ใช้งบประมาณในการก่อสร้างรวม 440 ล้านบาท
วันศุกร์ที่ 22 กรกฎาคม 2565
กรมเจ้าท่า ดึงเทคโนโลยีเพิ่มศักยภาพประมวลผลกองเรือไทย เร่งขับเคลื่อนพาณิชย์นาวีไทยรองรับตลาดขนส่งทางน้ำขยายตัว
...
“กรมเจ้าท่า” เร่งพัฒนาศักยภาพกองเรือไทย อัพเดทข้อมูลสอดรับสถานการณ์ปัจจุบันตามมาตรฐานสากลด้วยเทคโนโลยีเพื่อเพิ่มประสิทธิภาพประมวลผลกองเรือแบบบูรณาการ แสดงผลผ่านเว็บไซต์ สร้างความเชื่อมั่นในกิจการพาณิชย์นาวีของไทย รับทิศทางการขยายตัวขนส่งทางน้ำของไทย สะท้อนปริมาณการขนส่งทางน้ำช่วงวิกฤติ
โควิด 19 ที่เติบโตสูงกว่าสถานการณ์ปกติ และเร่งส่งเสริมกองเรือไทยตามแผนเพิ่มขีดความสามารถการแข่งขันของประเทศ
นายสมชาย สุมนัสขจรกุล รองอธิบดีกรมเจ้าท่า ด้านวิชาการ กระทรวงคมนาคม เปิดเผยว่า จากการที่รัฐบาลมีนโยบายในการพัฒนาระบบโครงสร้างพื้นฐานด้านการขนส่งให้ครอบคลุมทั่วประเทศ โดยมีแผนพัฒนาท่าเรือน้ำลึกในพื้นที่ต่าง ๆ เพื่อเพิ่มขีดความสามารถการแข่งขันทางเศรษฐกิจของประเทศและยกระดับคุณภาพชีวิตของประชาชน ส่งเสริมกิจกรรมด้านการค้าและการท่องเที่ยวในแต่ละจังหวัด ที่สามารถเชื่อมโยงกับประเทศต่าง ๆ ในภูมิภาค ที่ผ่านมาร้อยละ 80 ของการขนส่งสินค้า อาศัยการขนส่งทางน้ำ เนื่องจากมีต้นทุนต่ำและสามารถ
ขนสินค้าได้ในปริมาณมากเมื่อเทียบกับการขนส่งในรูปแบบอื่น ประกอบกับประเทศไทยมีความได้เปรียบทางภูมิศาสตร์การขนส่ง เนื่องจากตั้งอยู่ใจกลางภูมิภาคเอเชียตะวันออกเฉียงใต้ และมี 23 จังหวัด ซึ่งมีพื้นที่ติดทะเล สามารถใช้ประโยชน์จากทะเลในการขนส่งสินค้าและผู้โดยสาร โดยการขยายตัวของภาคการขนส่ง ทำให้ผลิตภัณฑ์มวลรวมภายในประเทศ (GDP) เติบโตอย่างต่อเนื่อง โดยเฉพาะในช่วงที่มีการแพร่ระบาดของโรคติดเชื้อไวรัสโคโรน่า (Covid 19) พบว่ามีปริมาณการขนส่งทางน้ำเพิ่มมากขึ้น
เรือนับว่าเป็นยานพาหนะที่มีบทบาทสำคัญในการขนส่ง โดยขนาดของกองเรือสะท้อนให้เห็นถึงขีดความสามารถด้านการขนส่งของประเทศ กรมเจ้าท่าได้วางนโยบายเพื่อการพัฒนากองเรือพาณิชย์ไทย โดยยกระดับให้สอดคล้องกับมาตรฐานสากลขององค์การทางทะเลระหว่างประเทศ ตลอดจนจัดระบบข้อมูลของกองเรือพาณิชย์นาวีไทยให้มีความทันสมัย เพื่อกำกับดูแลกองเรือให้มีประสิทธิภาพ
ปัจจุบัน กรมเจ้าท่า โดยสำนักมาตรฐานทะเบียนเรือ ได้นำเทคโนโลยีมาใช้ประมวลผลและจัดการข้อมูลกองเรือ ภายใต้ระบบบูรณาการข้อมูลกิจการทางทะเล (Thai Integrated Shipping Information System : THISIS) ซึ่งสามารถแสดงผลผ่าน Dashboard ให้เห็นโครงสร้างของกองเรือไทย เรือที่อยู่ในบัญชีสีขาว (White list) บนเว็บไซต์ของกรมเจ้าท่า ในหัวข้อ MD White list โดยสามารถแสดงข้อมูลกองเรือ (Fleet Info) จำแนกจำนวนที่มีใบอนุญาตและเรือที่ใบอนุญาตขาดอายุ รวมถึงสามารถจำแนกตามขนาดเรือ เขตการเดินเรือ ทั้งในเขตลำน้ำ อ่าวไทย ทะเลอันดามัน และเรือที่เดินต่างประเทศ ขณะเดียวกัน Dashboard สามารถแสดงจำนวนเรือในมิติความปลอดภัย เช่น เรือที่ติดตั้งระบบแสดงตนอัติโนมัติ (AIS) เรือที่มีขนาดความยาวเกิน 165 ฟุต ซึ่งต้องใช้เจ้าพนักงานนำร่อง เป็นต้น ตลอดจนสามารถจำแนกเรือตามประเภทการใช้ อาทิ เรือประมง เรือบรรทุกสินค้า และเรือโดยสาร ได้
จากข้อมูลเมื่อวันที่ 17 กรกฎาคม 2565 ประเทศไทยมีกองเรือจำนวน 81,880 ลำ โดยมีสัดส่วนเรือประมง ร้อยละ 69 เรือโดยสาร ร้อยละ 10 เรือสินค้า ร้อยละ 3 และเรืออื่น ๆ ร้อยละ 18 โดยเป็นเรือที่เดินภายในประเทศ จำนวน 81,494 ลำ เรือเดินระหว่างประเทศ จำนวน 386 ลำ ซึ่งการใช้ประโยชน์จากระบบบูรณาการข้อมูลกิจการทางทะเล (Thai Integrated Shipping Information System : THISIS) ทำให้ข้อมูลกองเรือมีความทันสมัย เป็นปัจจุบัน โปร่งใส สามารถตรวจสอบได้ และกรมเจ้าท่าสามารถประเมินสถานการณ์ของกองเรือไทยได้อย่างถูกต้อง และนำไปใช้ในการกำหนดทิศทางรวมถึงมาตรการในการส่งเสริมกองเรือไทยให้สอดคล้องกับยุทธศาสตร์ของชาติได้อย่างมีประสิทธิภาพ
วันพุธที่ 22 กันยายน 2564
นายกรัฐมนตรีสนับสนุนเปิดชะอำรองรับนักท่องเที่ยว หวังให้ประเทศไทยมีนักท่องเที่ยวมาเที่ยวตลอดทั้งปี
นายกรัฐมนตรีสนับสนุนเปิดชะอำรองรับนักท่องเที่ยว หวังให้ประเทศไทยมีนักท่องเที่ยวมาเที่ยวตลอดทั้งปี
วันนี้ (22 กันยายน 2564) เวลา 16.20 น. ณ โรงแรมรีเจนท์ ชะอำ จังหวัดเพชรบุรี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมประชุมเตรียมความพร้อมเปิดประเทศเพื่อการท่องเที่ยว (Sandbox) ร่วมกับหน่วยงานที่เกี่ยวข้อง
ตัวแทนภาคเอกชนในพื้นที่จังหวัดเพชรบุรีกล่าวขอบคุณรัฐบาลที่ได้ให้การช่วยเหลือภาคเอกชนในรูปแบบต่าง ๆ ทั้งธุรกิจขนาดใหญ่ ขนาดกลาง SME รวมถึงระดับรากหญ้า พร้อมทั้งขอรับการสนับสนุนจากรัฐบาลเพื่อช่วยกระตุ้นการท่องเที่ยวและฟื้นฟูเศรษฐกิจ ดังนี้ 1. ขอขยายเวลาและรูปแบบในการสนับสนุนด้านการเงินกับธุรกิจทุกขนาดที่ต้องการความช่วยเหลือ 2. ขอรับการสนับสนุนวัคซีนสำหรับฉีดให้กับผู้ประกอบการและประชาชนเพื่อให้ทันต่อการเปิดเมือง รวมถึงสร้างความมั่นใจให้กับนักท่องเที่ยวต่างชาติและคนไทย 3. ขอรับสนับสนุนงบประมาณระยะยาวสำหรับโครงการ The Royal Coast หรือ Thailand Riviera เส้นทางท่องเที่ยวเลียบชายฝั่งทะเล เพื่อการกระจายนักท่องเที่ยวจากเมืองหลักสู่เมืองรอง กระจายรายได้จากส่วนกลางสู่ท้องถิ่น ช่วยลดความเหลื่อมล้ำทางเศรษฐกิจ พัฒนามาตรฐานด้านความสะดวกและปลอดภัยให้สอดคล้องรองรับการได้เป็นมรดกโลกของอุทยานแห่งชาติแก่งกระจานและเมืองสร้างสรรค์ด้านอาหาร
นายกรัฐมนตรีชื่นชมแนวคิดการเปิดเมืองส่งเสริมการท่องเที่ยว ช่วยกระตุ้นเศรษฐกิจสร้างรายได้ให้กับคนในพื้นที่ แต่ขอให้พิจารณาอย่างรอบคอบ เตรียมความพร้อมโดยเฉพาะเรื่องความปลอดภัยขอให้มีการประเมินติดตามผลอยู่ตลอดเวลา ในส่วนของการสนับสนุนวัคซีน นายกรัฐมนตรียืนยันรัฐบาลพร้อมสนับสนุน ขอภาคเอกชนอย่าได้เป็นกังวล พร้อมมอบแนวทางให้ผู้ประกอบการโรงแรมปรับเปลี่ยนรูปแบบการให้บริการช่วงการแพร่ระบาดโควิด-19 เพื่อดึงดูดนักท่องเที่ยวสร้างรายได้เพิ่มขึ้น หลังจากสถานการณ์โควิดคลี่คลายแล้ว จะต้องคิดหาวิธีดึงดูดนักท่องเที่ยวเข้ามาท่องเที่ยวในประเทศไทยจะต้องไม่มีไฮซีซั่นและโลว์ซีซั่น ประเทศไทยจะต้องมีนักท่องเที่ยวต่างชาติมาเที่ยวตลอดทั้งปี
นายกรัฐมนตรีมอบหมายหน่วยงานที่เกี่ยวข้อง ดำเนินมาตรการด้านการแพทย์และสาธารณสุขเพื่อรองรับการเปิดรับนักท่องเที่ยวทั้งชาวไทยและต่างชาติอย่างรอบคอบ รัดกุม และสอดคล้อง กับแนวทางของศูนย์บริหารสถานการณ์โควิด–19 โดยเฉพาะการเร่งสร้างความเข้าใจให้กับประชาชนในพื้นที่และนักท่องเที่ยว เกี่ยวกับมาตรการป้องกันและควบคุมโรคในแต่ละพื้นที่ รวมถึงมาตรการป้องกันการติดเชื้อแบบครอบจักรวาล (Universal Prevention) และสร้างความเข้าใจกับประชาชนให้ตระหนักถึงความจำเป็น ในการเตรียมความพร้อมการเปิดประเทศเพื่อการท่องเที่ยว (Sandbox) ทั้งนี้ จะต้องอาศัยร่วมมือจากทุกภาคส่วน รวมถึงส่งเสริมการมีส่วนร่วมและการยอมรับของประชาชนและชุมชนในพื้นที่ เพื่อสร้างความเชื่อมั่นให้กับนักท่องเที่ยว เพื่อการฟื้นฟูการท่องเที่ยวและเศรษฐกิจของประเทศต่อไป
วันอังคารที่ 12 ตุลาคม 2564
การรถไฟแห่งประเทศไทย ประกาศให้ขบวนเร็วที่  135/136 หยุดรับ-ส่ง ผู้โดยสารที่สถานีบางปะอิน ตั้งแต่วันที่ 15 ตุลาคม 2564 เป็นต้นไป
เพื่อเป็นอำนวยความสะดวกในการเดินทางของประชาชน
การรถไฟแห่งประเทศไทย (รฟท.) กระทรวงคมนาคม ประกาศให้ขบวนรถเร็วที่ 135/136 กรุงเทพ - อุบลราชธานี - กรุงเทพ หยุดรับ-ส่ง ผู้โดยสาร ที่สถานีบางปะอิน จังหวัดพระนครศรีอยุธยา ขบวนละ 1 นาที เพื่อเป็นการอำนวยความสะดวกในการเดินทางของประชาชน ตั้งแต่วันที่ 15 - 31 ตุลาคม 2564 ตามเวลา ดังนี้
1. ขบวนรถเร็วที่ 135 กรุงเทพ - อุบลราชธานี ถึงสถานีบางปะอิน เวลา 08.14 น. ออกจากสถานี เวลา 08.15 น.
2. ขบวนที่ 136 อุบลราชธานี - กรุงเทพ ถึงสถานีบางปะอิน เวลา 16.52 น. ออกจากสถานี เวลา 16.53 น.
สอบถามรายละเอียดเพิ่มได้ที่ศูนย์บริการลูกค้าสัมพันธ์ หมายเลขโทรศัพท์ 1690 ตลอด 24 ชั่วโมง
วันศุกร์ที่ 5 พฤศจิกายน 2564
“อนุทิน” วางศิลาฤกษ์ อาคารผู้ป่วยใน 10 ชั้น โรงพยาบาลบึงกาฬ
รองนายกรัฐมนตรีและรัฐมนตรีว่าการกระทรวงสาธารณสุข วางศิลาฤกษ์อาคารผู้ป่วยใน 10 ชั้น  โรงพยาบาลบึงกาฬ ขยายบริการรองรับผู้ป่วยในจังหวัดบึงกาฬ จังหวัดใกล้เคียง และประเทศเพื่อนบ้าน พร้อมย้ำเร่งฉีดวัคซีนให้ครอบคลุม 100% เพื่อกลับไปสู่ภาวะปกติโดยเร็ว
วันนี้ (5 พฤศจิกายน 2564) นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พร้อมด้วย พระอาจารย์ปรีดา ฉนฺทกโร เจ้าสำนักวัดป่าดานวิเวก หรือวัดดงศรีชมภู และคณะผู้บริหาร เป็นประธานพิธีวางศิลาฤกษ์อาคารผู้ป่วยใน 10 ชั้น “ฐิตธัมโม เมตตา” โรงพยาบาลบึงกาฬ อำเภอเมือง จังหวัดบึงกาฬ และให้สัมภาษณ์ว่า กระทรวงสาธารณสุขให้ความสำคัญในการพัฒนางานด้านสาธารณสุขทุกมิติ เพื่อให้บริการดูแลประชาชนได้อย่างมีประสิทธิภาพ โดยโรงพยาบาลบึงกาฬเป็นโรงพยาบาลขนาด 297 เตียง ให้บริการผู้ป่วยนอกเฉลี่ย 840 คนต่อวัน ผู้ป่วยใน 237 คนต่อวัน โรคที่พบส่วนใหญ่ในผู้ป่วยใน ได้แก่ ภาวะปอดอักเสบ กระเพาะและลำไส้อักเสบ ไส้ติ่งอักเสบเฉียบพลัน การบาดเจ็บที่ศีรษะ และกระดูกแขนหัก ซึ่งนอกจากประชาชนในพื้นที่แล้ว โรงพยาบาลยังให้บริการดูแลรักษาประชาชนในจังหวัดใกล้เคียง และเพื่อนบ้านจากประเทศสาธารณรัฐประชาธิปไตยประชาชนลาวด้วย จึงต้องมีการขยายหน่วยบริการให้เพียงพอกับจำนวนผู้รับบริการที่เพิ่มมากขึ้นเพื่ออำนวยความสะดวกให้กับผู้มารับบริการและลดความแออัด โดยอาคารผู้ป่วยใน 10 ชั้น ประกอบด้วยหอผู้ป่วยทั่วไป 7 ชั้น หอผู้ป่วยพิเศษ 2 ชั้น และหอผู้ป่วยสำหรับพระสงฆ์ 1 ชั้น ได้รับเมตตาจาก หลวงปู่ปรีดา ฉนฺทกโร บริจาคเงินในการก่อสร้าง พร้อมสนับสนุนครุภัณฑ์ทางการแพทย์มูลค่ากว่า 300 ล้านบาท
นายอนุทิน กล่าวต่อว่า จังหวัดบึงกาฬมีการค้าขายเชื่อมโยงกับประเทศเพื่อนบ้าน และเป็นจังหวัดที่มีแหล่งท่องเที่ยวสวยงาม ได้รับรายงานความคืบหน้าการฉีดวัคซีนป้องกันโควิด 19 ของจังหวัดบึงกาฬ ว่าขณะนี้ฉีดเข็มที่ 1 ร้อยละ 37.72 เข็มที่ 2 ร้อยละ 27.76 เข็มที่ 3 ร้อยละ 0.88 คาดเดือนพฤศจิกายน สามารถฉีดได้ครอบคลุมกว่า ร้อยละ 70 ทั้งนี้ ขอให้ช่วยกันรณรงค์ชวนบุคคลในครอบครัว เพื่อน และบุคคลใกล้ชิด เข้ารับการฉีดวัคซีนป้องกันโควิด 19 ให้ได้ 100% เพื่อเป็นการสร้างความปลอดภัย และสร้างความเชื่อมั่นให้กับประชาชนและนักท่องเที่ยว รวมถึงช่วยเสริมความเข้มแข็งทางเศรษฐกิจและคุณภาพชีวิตของประชาชนชาวบึงกาฬด้วย
******************************5 พฤศจิกายน 2564
วันศุกร์ที่ 29 ตุลาคม 2564
โครงการคนละครึ่ง ระยะที่ 3 จะนำสิทธิที่เหลือกว่า 1.1 แสนสิทธิ มาเปิดลงทะเบียนอีกครั้งในวันที่ 1 พฤศจิกายน 2564
จากข้อมูล ณ วันที่ 25 ตุลาคม 2564 มีผู้ลงทะเบียนเข้าร่วมโครงการคนละครึ่ง ระยะที่ 3 เต็มจำนวน 28 ล้านสิทธิแล้ว และกระทรวงการคลังได้ประมวลผลผู้ที่ลงทะเบียนไม่สำเร็จ มีจำนวนทั้งสิ้น 119,974 ล้านสิทธิ
นายพรชัย ฐีระเวช ผู้อำนวยการสำนักงานเศรษฐกิจการคลัง ในฐานะโฆษกกระทรวงการคลัง เปิดเผยว่า จากข้อมูล ณ วันที่ 25 ตุลาคม 2564 มีผู้ลงทะเบียนเข้าร่วมโครงการคนละครึ่ง ระยะที่ 3 เต็มจำนวน 28 ล้านสิทธิแล้ว และกระทรวงการคลังได้ประมวลผลผู้ที่ลงทะเบียนไม่สำเร็จ มีจำนวนทั้งสิ้น 119,974 ล้านสิทธิ ซึ่งจะนำสิทธิที่เหลือดังกล่าวมาเปิดให้ประชาชนลงทะเบียนเข้าร่วมโครงการคนละครึ่ง ระยะที่ 3 อีกครั้งในวันจันทร์ที่ 1 พฤศจิกายน 2564 จึงขอเชิญชวนให้ประชาชนที่สนใจเข้าร่วมโครงการลงทะเบียนสมัครเข้าร่วมได้ตั้งแต่เวลา 06.00 – 22.00 น. ของทุกวันจนกว่าจะครบ 28 ล้านสิทธิ ผ่านเว็บไซต์ www.คนละครึ่ง.com หรือผ่าน g-Wallet บนแอปพลิเคชัน “เป๋าตัง”
นอกจากนี้ สำหรับประชาชนที่ได้เข้าร่วมโครงการคนละครึ่ง ระยะที่ 3 อยู่แล้ว จะมีการเพิ่มวงเงินสนับสนุนรัฐร่วมจ่าย รอบที่ 3 จำนวน 1,500 บาทต่อคน ในวันที่ 1 พฤศจิกายน 2564 ซึ่งวงเงินสนับสนุนเพิ่มเติมดังกล่าวจะได้รับโดยอัติโนมัติ และสำหรับผู้ที่ได้รับสิทธิโครงการตั้งแต่วันที่ 1 พฤศจิกายน 2564 จะได้รับวงเงินสนับสนุนรัฐร่วมจ่ายทั้งสิ้น 4,500 บาทต่อคน ทั้งนี้ ประชาชนสามารถใช้จ่ายในโครงการได้จนถึงวันที่ 31 ธันวาคม 2564
โฆษกกระทรวงการคลังยังได้ให้ข้อมูลเพิ่มเติมว่า ขณะนี้มีผู้ให้บริการฟู้ดเดลิเวอรี่แพลตฟอร์มที่ได้รับอนุมัติจากกระทรวงการคลังให้เข้าร่วมโครงการคนละครึ่ง ระยะที่ 3 และโครงการยิ่งใช้ยิ่งได้ (โครงการฯ) เพิ่มเติมอีกหนึ่งราย ได้แก่ True Food ซึ่งเพิ่มเติมจากผู้ให้บริการฟู้ดเดลิเวอรี่แพลตฟอร์มเดิมที่ได้รับอนุมัติอยู่แล้ว ได้แก่ Grab และ LINEMAN รวมทั้งสิ้นเป็น 3 ราย
สำหรับข้อมูลการใช้จ่ายล่าสุด ณ วันที่ 28 ตุลาคม 2564 โครงการคนละครึ่ง ระยะที่ 3 มีผู้ใช้สิทธิสะสมจำนวน 25.55 ล้านราย โดยมียอดการใช้จ่ายสะสมรวม 115,291.8 ล้านบาท แบ่งเป็นเงินที่ประชาชนจ่ายสะสม 58,605.3 ล้านบาท และรัฐร่วมจ่ายสะสม 56,686.5 ล้านบาท และข้อมูลการใช้จ่ายผ่านฟู้ดเดลิเวอรี่แพลตฟอร์มล่าสุด (29 ตุลาคม 2564 เวลา 8.00 น.) โครงการคนละครึ่ง ระยะที่ 3 มีการใช้จ่ายสะสมประมาณ 897.8 ล้านบาท แบ่งเป็นเงินที่ประชาชนใช้จ่าย 463.5 ล้านบาท และรัฐร่วมจ่าย 434.3 ล้านบาท
สำนักงานเศรษฐกิจการคลัง halfhalf@fpo.go.th , spend2get@fpo.go.th
ธนาคารกรุงไทย จำกัด (มหาชน) โทร. 02-111-1122 (ตลอด 24 ชั่วโมง)
วันจันทร์ที่ 31 มกราคม 2565
เริ่มแล้ว! ฉีดวัคซีนโควิดเด็ก 5 - 11 ปี 7 กลุ่มโรค ตามความสมัครใจของผู้ปกครองและดุลยพินิจของแพทย์
.....
กระทรวงสาธารณสุข (สธ.) เปิดบริการฉีดวัคซีนโควิด-19 สำหรับเด็กอายุ 5 - 11 ปี ที่มีโรคประจำตัว 7 กลุ่มโรค ณ สถาบันสุขภาพเด็กแห่งชาติมหาราชินี เริ่ม 31 ม.ค. 65 ตามความสมัครใจของผู้ปกครองและดุลยพินิจของกุมารแพทย์ โดยเป็นวัคซีนไฟเซอร์ที่ผลิตสำหรับเด็กโดยเฉพาะ (ฝาสีส้ม) ฉีด 2 เข็ม ห่างกัน 3 - 12 สัปดาห์ ซึ่งขณะนี้ประเทศไทยได้รับล็อตแรกแล้ว 3 แสนโดส
.
โรคประจำตัว 7 กลุ่มโรคในเด็กอายุ 5 - 11 ปี ได้แก่ 1.โรคอ้วน ที่มีภาวะทางเดินหายใจอุดกั้น 2.โรคทางเดินหายใจเรื้อรัง รวมทั้งหอบหืดอาการปานกลาง - รุนแรง 3.โรคหัวใจและหลอดเลือดสมอง 4.โรคไตวายเรื้อรัง 5.โรคมะเร็งและภาวะภูมิคุ้มกันต่ำ 6.โรคเบาหวาน 7.กลุ่มโรคพันธุกรรม รวมทั้งกลุ่มอาการดาวน์ ภาวะบกพร่องทางระบบประสาทอย่างรุนแรง และเด็กที่มีพัฒนาการล่าช้า
.
สำหรับการฉีดในเด็กอายุ 5 - 11 ปีทั่วไป จะใช้ระบบโรงเรียนเป็นฐาน เรียงตามลำดับชั้นจาก ป.6 ลงไป ให้เด็กมีภูมิคุ้มกันต่อโรคโควิด-19 ป้องกันการเจ็บป่วยรุนแรง - เสียชีวิต และสามารถกลับสู่ระบบการศึกษาที่โรงเรียนได้
#ไทยคู่ฟ้า#ร่วมต้านโควิด19
-------------------
วันพุธที่ 29 กันยายน 2564
รมช.ประภัตร เป็นประธานการลงนาม MOU หนุนนำมาตรฐานสินค้าเกษตรไปใช้ในตลาดกลาง
รมช.ประภัตร เป็นประธานการลงนาม MOU หนุนนำมาตรฐานสินค้าเกษตรไปใช้ในตลาดกลาง เสริมความเชื่อมั่น สร้างความเป็นธรรมในการซื้อขายสินค้าเกษตร มกอช. ผนึกกำลังสมาคมการค้าตลาดกลางค้าส่งสินค้าเกษตรไทย (TAWMA) ก้าวสู่การเป็นตลาดชั้นนำที่มีคุณภาพและมาตรฐานในระดับ
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์ เป็นประธานและร่วมเป็นสักขีพยานในพิธีลงนามบันทึกข้อตกลงความร่วมมือ (MOU) โครงการส่งเสริมและสนับสนุนการนำมาตรฐานสินค้าเกษตร (มกษ.) ไปปฏิบัติใช้สำหรับตลาดกลาง ระหว่าง กระทรวงเกษตรและสหกรณ์ โดยสำนักงานมาตรฐานสินค้าเกษตรและอาหารแห่งชาติ (มกอช.) และสมาคมการค้าตลาดกลางค้าส่งสินค้าเกษตรไทย (TAWMA) โดยมี นายพิศาล พงศาพิชณ์ เลขาธิการสำนักงานมาตรฐานสินค้าเกษตรและอาหารแห่งชาติ และ นายประดิษฐ์ ภัทรประสิทธิ์ นายกสมาคมการค้าตลาดกลางค้าส่งสินค้าเกษตรไทย เป็นผู้ลงนาม ณ ห้องประชุม ๕๑๑ อาคาร ๕ ชั้น ๑ สำนักงานมาตรฐานสินค้าเกษตรและอาหารแห่งชาติ
“กระทรวงเกษตรและสหกรณ์ ในฐานะหน่วยงานที่รับผิดชอบดูแลด้านเกษตรกรรมของประเทศ รู้สึกภูมิใจและเป็นเกียรติอย่างยิ่ง ที่มีส่วนช่วยสนับสนุนให้ตลาดกลางสินค้าเกษตรไทย ซึ่งมีความสำคัญอย่างยิ่งในระบบห่วงโซ่คุณภาพและความปลอดภัยของสินค้าเกษตร โดยเฉพาะการบริหารจัดการสินค้าเกษตรเข้าสู่ตลาด เพื่อให้สินค้าคงคุณภาพ จนถึงปลายทางผู้บริโภค โดยการลงนามบันทึกข้อตกลงความร่วมมือในครั้งนี้ ถือเป็นนิมิตหมายที่ดี ซึ่งการดำเนินการดังกล่าว จะเป็นกลไกสำคัญในการขับเคลื่อนการผลิตและจัดการการค้าสินค้าเกษตรของประเทศ ให้มีคุณภาพ ปลอดภัย ได้รับความเชื่อถือ และนำพาประเทศให้ก้าวสู่การเป็นตลาดชั้นนำที่มีคุณภาพและมาตรฐานในระดับสากล” รมช.ประภัตรกล่าว
สำหรับการลงนามในครั้งนี้เกิดขึ้นโดย มกอช. ได้หารือร่วมกับสมาคมการค้าตลาดกลางสินค้าเกษตรไทย ในการส่งเสริมและสนับสนุนการนำมาตรฐานสินค้าไปปฏิบัติใช้สำหรับตลาดกลาง เริ่มตั้งแต่การคัดแยกคุณภาพ ตัดแต่ง บรรจุ ตลอดจนการขนส่ง เพื่อให้สินค้าคงคุณภาพ ลดการสูญเสีย จนถึงปลายทางผู้บริโภค การวางระบบมาตรฐานคุณภาพสินค้าเกษตรสำหรับตลาดกลางค้าส่งสินค้าเกษตรไทย ถือเป็นกลไกสำคัญ ซึ่งจะเป็นการสนับสนุนให้เกิดการยกระดับมาตรฐานคุณภาพสินค้าเกษตร ช่วยอำนวยความสะดวกในการค้า และสร้างความเชื่อมั่นด้านคุณภาพ ความปลอดภัย รวมถึงสามารถตรวจสอบย้อนกลับไปยังแหล่งผลิตได้
ทั้งนี้ มีแผนการดำเนินงานแบ่งเป็น 4 ระยะ ประกอบด้วย ระยะ Quick win คือแผนปฏิบัติการระยะเร่งด่วน โดย มกอช. และสมาคมฯ ได้กำหนดให้มีการจัดพิธีลงนามในวันนี้ รวมถึงการอบรมเจ้าหน้าที่ที่เกี่ยวข้อง ให้มีความรู้ ความเข้าใจ มาตรฐานสินค้าเกษตรและระบบการรับรอง รวมถึงระบบการตรวจสอบย้อนกลับ การดำเนินงานในระยะที่ 1 การจัดทำคู่มือปฏิบัติงานและพัฒนาต้นแบบการจัดการสินค้าเกษตร ตามมาตรฐาน โดยนำร่องที่ “ตลาดไท” ซึ่งถือว่าเป็นตลาดที่ใหญ่ที่สุดในอาเซียน และมีความสำคัญมากต่อห่วงโซ่ของสินค้าเกษตรและอาหาร การดำเนินงานในระยะที่ 2 เป็นการจัดทำมาตรฐานการจัดการความปลอดภัยและคุณภาพตลาดกลางสินค้าเกษตร และการดำเนินงานในระยะที่ 3 เป็นการเตรียมความพร้อมระบบการตรวจสอบรับรองมาตรฐานและจัดทำระบบ Supply Chain จากนั้นจะนำต้นแบบจาก “ตลาดไท” ขยายผลไปยังตลาดกลางสินค้าเกษตรแห่งอื่นเพิ่มเติมในปีถัดไป
วันศุกร์ที่ 3 มิถุนายน 2565
อธิบดีกรมพัฒนาฝีมือแรงงาน รับพระราชทานเข็มที่ระลึกจากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์นายกกิตติมศักดิ์มูลนิธิขาเทียม ในสมเด็จพระศรีนครินทราบรมราชชนนี
อธิบดีกรมพัฒนาฝีมือแรงงาน เฝ้ารับเสด็จฯ และรับพระราชทานเข็มที่ระลึก จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี องค์นายกกิตติมศักดิ์มูลนิธิขาเทียม ในสมเด็จพระศรีนครินทราบรมราชชนนี ณ โรงพยาบาลชัยภูมิ  จังหวัดชัยภูมิ
วันอังคารที่ 21 มิถุนายน 2565
โฆษกรัฐบาลเผย นายกฯ ปลื้มไทยได้รับความเชื่อมั่นเป็นเจ้าภาพจัดการแข่งขันกีฬาระดับภูมิภาคอย่างต่อเนื่อง ทั้งสควอชเยาวชนเอเชีย และปิงปองระดับเยาวชน-รุ่นใหญ่อาเซียน
ซึ่งไทยได้รับเกียรติเป็นประเทศแรกของโลกที่เป็นเจ้าภาพจัดการแข่งขันทั้งสองรุ่นพร้อมกัน รวมทั้งได้กำชับทุกฝ่ายพัฒนาศักยภาพเตรียมพร้อมต่อยอดการเป็นเจ้าภาพ SEA Game 2025
วันนี้ (21 มิถุนายน 2565) นายธนกร วังบุญคงชนะ โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ไทยได้รับความไว้วางใจจากประเทศสมาชิกในภูมิภาคให้เป็นเจ้าภาพจัดการแข่งขันกีฬาระดับนานาชาติอย่างต่อเนื่อง พร้อมส่งกำลังใจเชียร์ทัพนักกีฬาและผู้มีส่วนเกี่ยวข้องบรรลุเป้าหมายที่ตั้งใจ กำชับทุกฝ่ายเป็นเจ้าภาพที่ดี ดำเนินงานอย่างมีประสิทธิภาพ ตามมาตรการควบคุมโรค และสร้างบรรยากาศการแข่งขันที่เป็นมิตร
โฆษกประจำสำนักนายกรัฐมนตรี กล่าวว่า สืบเนื่องจากความสำเร็จในการควบคุมสถานการณ์โรคโควิด-19 ประกอบกับความพร้อมและศักยภาพในด้านอุตสาหกรรมกีฬาในระดับภูมิภาค ประเทศไทยจึงได้เป็นเจ้าภาพจัดการแข่งขันกีฬาสควอชเยาวชนชิงแชมป์เอเชีย ครั้งที่ 29 (The 29th Asian Junior Individual Championships) ระหว่างวันที่ 15-19 มิถุนายน 2565 ณ โรงแรมแอมบาสซาเดอร์ซิตี้จอมเทียน จ.ชลบุรี มีนักกีฬาจาก 14 ประเทศเข้าร่วมแข่งขันกว่า 400 คนแบ่งเป็น 8 รุ่น ประกอบด้วยเยาวชนชายและเยาวชนหญิง อายุไม่เกิน 19 ปี 17 ปี 15 ปี และ 13 ปี ซึ่งประเทศไทยส่งนักกีฬาสควอชเข้าร่วมทั้งสิ้น 19 คน โดยนายกสมาคมกีฬาสควอชแห่งประเทศไทยมุ่งหวังให้การแข่งขันครั้งนี้ผลักดันกีฬาสควอชให้กลับมาแพร่หลายในไทยอีกครั้ง อีกทั้งเป็นโอกาสพัฒนาวงการสควอชไทยให้ก้าวหน้าในระดับสากลยิ่งขึ้น
รวมทั้งเป็นเจ้าภาพจัดการแข่งขันกีฬาเทเบิลเทนนิสเยาวชนชิงแชมป์อาเซียน ครั้งที่ 26 (The 26th South East Asian Junior and Cadet Table Tennis Championships : SEAJCTTC) จัดขึ้นระหว่างวันที่ 17-22 มิถุนายน 2565 และ เทเบิลเทนนิสชิงแชมป์อาเซียน ครั้งที่ 12 (The 12th South East Asian Table Tennis Championships : SEATTC) จัดขึ้นระหว่างวันที่ 23-28 มิถุนายน 2565 ณ ไอส์แลนด์ฮอลล์ ชั้น 3 ศูนย์การค้าแฟชั่นไอส์แลนด์ มีนักกีฬาจาก 7 ประเทศสมาชิกอาเซียนเข้าร่วมรายการเยาวชน ซึ่งแชมป์ทีมชาย แชมป์ทีมหญิง และรองแชมป์ จะได้เข้าแข่งขันรายการชิงแชมป์โลกต่อไป ในส่วนของรายการรุ่นใหญ่มี 8 ประเทศสมาชิกอาเซียนเข้าร่วม เพื่อคัดผู้เล่น 16 คนชาย-หญิงเข้าคัดเลือกโซนเอเชีย ก่อนเข้าแข่งขันรายการชิงแชมป์โลก 2023 ต่อไป โดยไทยถือเป็นประเทศแรกของโลกในการจัดควบสองการแข่งขันติดจากศักยภาพวงการกีฬาเทเบิลเทนนิสไทยและความพร้อมด้านการควบคุมโรคโควิด-19 ซึ่งโดยทั่วไปจะแยกจัดการแข่งขันชนิดละประเทศ
นายธนกรฯ กล่าวเพิ่มเติมว่า นายกรัฐมนตรีเชื่อมั่นในศักยภาพวงการกีฬาไทยจากการทำผลงานคว้าชัยชนะและรางวัลประเภทต่าง ๆ ในระดับสากลอย่างต่อเนื่อง ยินดีที่ไทยได้รับความเชื่อมั่นจากนานาชาติต่อการรับบทบาทเป็นเจ้าภาพจัดการแข่งขันกีฬา พร้อมขอบคุณทุกหน่วยงานที่เกี่ยวข้องในการร่วมบูรณาการการดำเนินงานผลักดันประเทศไทย จนเกิดการขับเคลื่อนทางเศรษฐกิจและการท่องเที่ยวภายในประเทศ โดยนายกฯ กำชับทุกหน่วยงานที่เกี่ยวข้องเร่งเก็บเกี่ยวประสบการณ์และเตรียมความพร้อม ก่อนต่อยอดในวาระการเป็นเจ้าภาพงานมหกรรมกีฬา SEA GAME 2025
วันพุธที่ 23 มิถุนายน 2564
ปลัดฯ ดีอีเอส อบรม "Digital Mindset for Digital Tranformation" ในหลักสูตร(GCIO) รุ่นที่ 30 ของสถาบันพัฒนาบุคลากรด้านดิจิทัลภาครัฐ
ปลัดฯ ดีอีเอส อบรม "Digital Mindset for Digital Tranformation" ในหลักสูตร(GCIO) รุ่นที่ 30 ของสถาบันพัฒนาบุคลากรด้านดิจิทัลภาครัฐ
เมื่อวันที่23มิถุนายน2564นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคมเป็นวิทยากรหลักสูตรการพัฒนาผู้บริหารเทคโนโลยีสารสนเทศระดับสูง(GCIO)รุ่นที่30ในหัวข้อ"Digital Mindset for Digital Tranformation" (Video Conference)ณห้องประชุม801ชั้น8สำนักงานปลัดกระทรวงดิจิทัลเพื่อเศรษฐกิจและสังคมหลักสูตรดังกล่าวออกแบบขึ้นมาสำหรับผู้บริหารเทคโนโลยีสารสนเทศระดับสูง(CIO)หรือผู้ช่วยผู้บริหารเทคโนโลยีสารสนเทศระดับสูง(CIO Assistant)โดยเน้นให้ผู้เข้ารับการอบรมเข้าใจในบทบาทและหน้าที่และเสริมสร้างสมรรถนะที่จำเป็นของผู้บริหารสารสนเทศระดับสูงเพื่อให้เกิดประสิทธิภาพอย่างสูงสุดในการบริหารงานในองค์กรภาครัฐซึ่งจัดโดยสถาบันพัฒนาบุคลากรด้านดิจิทัลภาครัฐ(TDGA)ภายใต้การดำเนินงานของสำนักงานพัฒนารัฐบาลดิจิทัล(องค์การมหาชน) มุ่งหวังให้สามารถนำความรู้ที่ได้รับจากการเข้าร่วมการฝึกอบรมไปใช้ในการกำหนดนโยบายขับเคลื่อนนโยบายรวมถึงการบูรณาการระหว่างหน่วยงานภาครัฐเพื่อให้สอดคล้องกับนโยบายดิจิทัลเพื่อเศรษฐกิจและสังคมรวมถึงการกำกับติดตามและตรวจสอบเพื่อเพิ่มประสิทธิภาพในการปฏิบัติงานและป้องกันตลอดจนแก้ไขปัญหาการทุจริตและประพฤติมิชอบด้วย
***********
วันพฤหัสบดีที่ 18 พฤศจิกายน 2564
นายกรัฐมนตรี ตรวจราชการ จ.กระบี่
วันจันทร์ที่ 15 พฤศจิกายน 2564
ต่อจากนี้ไป ขอเชิญรับฟังไทยคู่ฟ้า ค่ะ
วันนี้ (15พ.ย.64) พลเอก ประยุทธ์ จันทร์โอชา นายกรัฐมนตรี นำคณะรัฐมนตรีเดินทางไปตรวจราชการ ณ จ.กระบี่ โดยตรวจเยี่ยมศูนย์พัฒนาประสิทธิภาพการให้ความช่วยเหลือและสร้างความปลอดภัยทางการท่องเที่ยวของจังหวัด ตั้งอยู่ที่ ต.ไสไทย อ.เมือง เพื่อเป็นสถานที่ฝึกอบรมด้านการดับเพลิงกู้ภัย และบรรเทาสาธารณภัย ให้บุคลากรมีทักษะความสามารถในการช่วยเหลือผู้ประสบภัยได้ในระดับสากล สร้างความเชื่อมั่นแก่นักท่องเที่ยวทั้งชาวไทยและต่างชาติ จากนั้นเดินทางไปเปิดศูนย์จำหน่ายผลิตภัณฑ์ชุมชนอันดามันโอท็อปช็อป ซึ่งจะจัดจำหน่ายสินค้าชุมชนของ 6 จังหวัดฝั่งทะเลอันดามัน เปิดอุทยานแห่งชาติหาดนพรัตน์ธาราต้อนรับการท่องเที่ยว และตรวจเยี่ยมชุมชนท่องเที่ยวบ้านคลองหรูดด้วย
“สื่อสารภารกิจรัฐบาล” กับสำนักโฆษก สำนักเลขาธิการนายกรัฐมนตรี
วันอังคารที่ 12 กรกฎาคม 2565
​PM signs condolence book on the passing of former Japanese PM
​PM signs condolence book on the passing of former Japanese PM
July 12, 2022 at 1530hrs, at the Embassy of Japan in Thailand, Wireless Road, Government Spokesperson Thanakorn Wangboonkongchana revealed that Prime Minister and Minister of Defense General Prayuth Chan-o-cha signed a book of condolences on the passing of former Prime Minister of Japan Shinzo Abe, and presented a flower vase on behalf of the country and the Thai people.
On this occasion, the Prime Minister had a talk with H.E. Mr. Nashida Kazuya, Japanese Ambassador to the Kingdom of Thailand, and conveyed his condolences over the passing of the former Prime Minister of Japan.
วันพุธที่ 30 มิถุนายน 2564
พม. ร่วมกับสมาคมสภาสังคมสงเคราะห์ฯ ลงพื้นที่เขตบางกอกน้อย มอบอาหารจากโครงการน้ำพระทัยพระราชทาน ช่วยบรรเทาความเดือดร้อนกลุ่มเปราะบางและประชาชนที่เดือดร้อนจากโรคโควิด-19
พม. ร่วมกับสมาคมสภาสังคมสงเคราะห์ฯ ลงพื้นที่เขตบางกอกน้อย มอบอาหารจากโครงการน้ำพระทัยพระราชทาน พร้อมทั้งหน้ากากอนามัยและเจลแอลกอฮอล์ ช่วยบรรเทาความเดือดร้อนกลุ่มเปราะบางและประชาชนที่เดือดร้อนจากโรคโควิด-19
วันที่ 27 มิ.ย. 64เวลา 11.30 น.นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) พร้อมด้วยคณะผู้บริหารกระทรวง พม. และนายสุรวัฒน์ ชมภูพงษ์ กรรมการอำนวยการสมาคมสภาสังคมสงเคราะห์แห่งประเทศไทยในพระบรมราชูปถัมภ์ ลงพื้นที่ ณ ชุมชนวัดรวกสุทธาราม เขตบางกอกน้อย กรุงเทพฯ เพื่อมอบอาหารกล่องพระราชทาน จำนวน 300 กล่อง จากโครงการน้ำพระทัยพระราชทาน ด้วยความร่วมมือระหว่างสมาคมสภาสังคมสงเคราะห์แห่งประเทศไทยในพระบรมราชูปถัมภ์และกระทรวงการพัฒนาสังคมและความมั่นคงของมนุษย์ (พม.) สนับสนุนโดยโครงการสลากการกุศล พร้อมทั้งมอบหน้ากากอนามัยและเจลแอลกอฮอล์ จำนวน 300 ชุด ให้ผู้แทนชุมชน เพื่อนำไปแจกจ่ายช่วยเหลือกลุ่มเปราะบาง ได้แก่ เด็ก ผู้สูงอายุ คนพิการ คนไร้บ้าน คนไร้ที่พึ่ง และผู้ด้อยโอกาส รวมทั้งประชาชนในชุมชนที่ได้รับผลกระทบจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19)
นางพัชรีกล่าวว่า สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงห่วงใยพสกนิกรที่ได้รับผลกระทบของการแพร่ระบาดของโรคโควิด-19 โดยเฉพาะความเดือดร้อนด้านอาหาร สมาคมสภาสังคมสงเคราะห์แห่งประเทศไทย ในพระบรมราชูปถัมภ์ จึงได้ดำเนินโครงการน้ำพระทัยพระราชทาน ร่วมกับกระทรวง พม. ซึ่งได้รับการสนับสนุนงบประมาณจากโครงการสลากการกุศล เพื่อบรรเทาความเดือดร้อนด้านอาหารให้กลุ่มเปราะบางและประชาชน ซึ่งโครงการน้ำพระทัยพระราชทาน ได้จัดทำอาหารกล่องพระราชทาน วันละ 300 กล่อง ตั้งแต่วันที่ 26 พ.ค. - 30 มิ.ย. 64 รวมเวลา 36 วัน คิดเป็นจำนวนทั้งสิ้น 10,800 กล่อง และกระทรวง พม. จะนำไปแจกจ่ายช่วยเหลือกลุ่มเปราะบางและประชาชนในชุมชนพื้นที่ กทม. ที่มีความเสี่ยงสูงต่อการแพร่ระบาดของโรคโควิด-19
นางพัชรีกล่าวเพิ่มเติมว่า หากกลุ่มเปราะบางและประชาชนกำลังประสบปัญหาความเดือดร้อนและความยากลำบากจากผลกระทบของโรคโควิด-19 หรือชุมชนใดต้องการความช่วยเหลือเร่งด่วน สามารถติดต่อได้ที่ ศูนย์ช่วยเหลือสังคม สายด่วน พม. โทร. 1300 บริการ 24 ชั่วโมง และสำนักงานพัฒนาสังคมและความมั่นคงของมนุษย์จังหวัด หรือประสานขอความช่วยเหลือผ่านอาสาสมัครพัฒนาสังคมและความมั่นคงของมนุษย์ (อพม.) ในพื้นที่
วันอาทิตย์ที่ 20 มีนาคม 2565
โฆษกรัฐบาลสวน “พิธา” มือไม่พายอย่าเอาเท้าราน้ำจ้องดิสเครดิตรัฐบาลรายวัน ลั่นไม่ใช่อยู่จนถึงจบเอเปค แต่อาจได้อยู่จนครบเทอม  เพราะฝ่ายค้านไม่รู้จักทำหน้าที่ตัวเอง
โฆษกรัฐบาลสวน “พิธา” มือไม่พายอย่าเอาเท้าราน้ำจ้องดิสเครดิตรัฐบาลรายวัน ลั่นไม่ใช่อยู่จนถึงจบเอเปค แต่อาจได้อยู่จนครบเทอม  เพราะฝ่ายค้านไม่รู้จักทำหน้าที่ตัวเอง
วันที่ 20 มีนาคม 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายพิธา ลิ้มเจริญรัตน์ ส.ส.บัญชีรายชื่อ และหัวหน้าพรรคก้าวไกล ระบุว่า การที่ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ร่วมงานเลี้ยงพรรคร่วมรัฐบาล เป็นกระบวนการสร้างความมั่นใจของรัฐบาล แต่ประชาชนไม่มั่นใจในเสถียรภาพของรัฐบาลว่า คนที่ไม่มั่นใจในเสถียรภาพของรัฐบาลคงไม่ใช่ประชาชนอย่างที่นายพิธากล่าวอ้าง แต่น่าจะเป็นความหวังลม ๆ แล้ง ๆ ของฝ่ายค้านที่อยากจะให้เป็นอย่างนั้นมากกว่า เพราะที่ผ่านมาจากการที่ตนได้ลงพื้นที่ในหลายจังหวัดนั้น ประชาชนต่างให้กำลังใจนายกฯ และอยากให้สานต่อนโยบายของรัฐบาลต่อไป ทั้งนี้ การออกมาดิสเครดิตรายวันของฝ่ายค้านไม่ได้ช่วยให้ปัญหาของประชาชนหายไป ตรงกันข้าม ยิ่งสร้างความสับสนให้กับประชาชนมากขึ้นไปอีก ดังนั้น หากนายพิธามือไม่พายก็อย่าเอาเท้าราน้ำ
ส่วนกรณีที่นายพิธาระบุว่า เป็นเรื่องยากที่รัฐบาลจะอยู่ถึงการประชุมเอเปค เพราะรัฐบาลไม่มีเสถียรภาพนั้น ยืนยันว่าไม่ใช่แค่รัฐบาลจะอยู่ถึงการประชุมเอเปคเท่านั้น แต่หากฝ่ายค้านยังไม่รู้จักหน้าที่ตัวเอง ยังแยกแยะไม่ออกว่าเรื่องไหนควรทำหน้าที่ในสภาฯ เรื่องไหนที่ไม่ควรออกไปผสมโรงกับม็อบบนท้องถนน มีแต่จะยิ่งส่งเสริมให้รัฐบาลอยู่จนครบเทอม ทั้งนี้ หากนายพิธายังไม่รีบปรับเปลี่ยนวิธีการทำงาน ยังเน้นการอภิปรายในสภาฯ แบบเสียดสี สาดโคลน มากกว่าคุณภาพของเนื้อหาในการอภิปราย ยังคงหลอกตัวเองว่ามีหมัดเด็ดแบบพร่ำเพรื่ออยู่เรื่อย ๆ ระวังกระแสสังคมจะทนไม่ไหว สุดท้ายแม้แต่จะรักษาเก้าอี้ตัวเองไว้ในการเลือกตั้งสมัยหน้าก็อาจจะทำไม่ได้ด้วยซ้ำ เพราะประชาชนคงรู้สึกว่าไม่รู้จะเลือกเข้ามาทำไม
วันอังคารที่ 22 มีนาคม 2565
คำกล่าว พลเอก ประยุทธ์ จันทร์โอชา นายกรัฐมนตรี เนื่องในวันน้ำโลก ประจำปี 2565
คำกล่าว พลเอก ประยุทธ์ จันทร์โอชา นายกรัฐมนตรี เนื่องในวันน้ำโลก ประจำปี 2565 ณ ตึกไทยคู่ฟ้า ทำเนียบรัฐบาล
น้องประชาชนชาวไทยที่รักทุกท่าน
“น้ำ” ถือเป็นปัจจัยพื้นฐานที่สำคัญต่อการดำรงชีวิตของสิ่งมีชีวิตทั้งหลายซึ่งองค์การสหประชาชาติได้ตระหนักถึงปัญหาทั้งการขาดแคลนน้ำ และการแย่งชิงทรัพยากรน้ำที่อาจจะเกิดขึ้นในอนาคต จึงได้กำหนดให้วันที่ 22 มีนาคมของทุกปี เป็นวันน้ำโลก เพื่อให้ประชาคมโลกร่วมกันอนุรักษ์ ฟื้นฟู และใช้ประโยชน์จากทรัพยากรน้ำอย่างรู้คุณค่า โดยใน 2565 นี้ ได้กำหนดหัวข้อ “ร่วมรู้จัก อนุรักษ์ น้ำใต้ดิน” เพื่อให้ทุกประเทศได้ให้ความสำคัญกับการรักษาดูแลทรัพยากรน้ำใต้ดิน
การเจริญเติบโตขึ้นของเมือง และความก้าวหน้าของเทคโนโลยีในด้านต่างๆ ทั้งด้านเกษตรกรรม อุตสาหกรรม และบริการ ล้วนก่อให้เกิดการปนเปื้อนของน้ำที่ไหลกลับลงสู่ใต้ดิน ประกอบกับวิกฤตภัยแล้งที่ทำให้ปริมาณน้ำใต้ดินมีแนวโน้มลดลงอย่างต่อเนื่อง อีกทั้งการรุกตัวของน้ำเค็มในหลายพื้นที่ทั่วโลกรวมถึงประเทศไทย ส่งผลให้น้ำใต้ดินที่ถือเป็นขุมทรัพย์น้ำจืดขนาดใหญ่มีคุณภาพต่ำลง
รัฐบาลได้ให้ความสำคัญกับการบริหารจัดการน้ำใต้ดิน โดยได้ดำเนินการเติมน้ำใต้ดินตามหลักวิชาการมาโดยตลอด ตั้งแต่การฟื้นฟูป่าอันเป็นต้นทางสำคัญในการรักษาความชุ่มชื้นให้แก่ระบบนิเวศ การเติมน้ำใต้ดินผ่านแหล่งน้ำต่าง ๆ และ
มีการติดตามประเมินผลอย่างเป็นระบบมาอย่างต่อเนื่อง เพื่อรักษาสมดุลของธรรมชาติ ลดการรุกล้ำของน้ำเค็ม บรรเทาอุทกภัย และการใช้ประโยชน์ในช่วงวิกฤตภัยแล้ง พร้อมกันนี้ยังได้ปลูกจิตสำนึกให้ชาวไทยทุกคนร่วมกันอนุรักษ์ทรัพยากรน้ำให้คงอยู่อย่างสมบูรณ์ต่อไป
ในโอกาสนี้ วันน้ำโลก ประจำปี 2565 นี้ รัฐบาลจึงขอเชิญชวนให้ทุกภาคส่วนได้ตระหนักถึงการอนุรักษ์น้ำ โดยการใช้น้ำอย่างรู้คุณค่า และร่วมกันลดการปนเปื้อนของน้ำใต้ดิน เพื่อให้ประเทศไทยสามารถบรรลุวัตถุประสงค์ตามนโยบาย “ทศวรรษแห่งการร่วมมือปฏิบัติของทุกประเทศ เพื่อบรรลุเป้าหมายการพัฒนาที่ยั่งยืน” ของสหประชาชาติ และเพื่อประโยชน์สูงสุด คือ การรักษาทรัพยากรน้ำอย่างยั่งยืน เพื่อลูกหลานของเราในอนาคตสืบไป
ขอบคุณครับ
----------------
วันจันทร์ที่ 21 กุมภาพันธ์ 2565
เปิดเที่ยวบินปฐมฤกษ์ “ซาอุดีอาระเบีย - ไทย” 28 ก.พ. นี้ เดินหน้าต่อยอดท่องเที่ยวไทย คาดปี 65 รายได้สะพัด 2 หมื่นล้าน
.....
หลังจากที่นายกรัฐมนตรีเดินทางเยือนราชอาณาจักรซาอุดีอาระเบียอย่างเป็นทางการ เมื่อวันที่ 25 ม.ค. ที่ผ่านมานั้น ล่าสุด ความร่วมมือระหว่างทั้งสองประเทศ “ด้านการท่องเที่ยว” มีความคืบหน้าแล้ว
.
สายการบิน Saudi Arabian Airlines ประกาศเตรียมเปิดเที่ยวบินปฐมฤกษ์ บินตรงจากซาอุดีฯ - ไทย ในวันที่ 28 ก.พ. นี้
.
รัฐบาลไทยได้วางแผนนำผู้ประกอบการภาคเอกชนในอุตสาหกรรมท่องเที่ยวไทยเดินทางไปซาอุดีฯ ช่วงปลายเดือน มี.ค. 65 เพื่อนำเสนอสินค้าและบริการท่องเที่ยวไทย
.
คาดว่าแผนดังกล่าว จะสามารถดึงดูดนักท่องเที่ยวชาวซาอุดีฯ ให้เดินทางมาท่องเที่ยวไทยได้กว่า 2 แสนคน สร้างรายได้ประมาณ 20,000 ล้านบาท
.
นอกจากนี้ ยังเตรียมจัดทำร่างบันทึกความเข้าใจ (MOU) ว่าด้วยความร่วมมือด้านการท่องเที่ยว ระหว่างกระทรวงการท่องเที่ยวและกีฬาของไทย กับกระทรวงท่องเที่ยวของซาอุดีอาระเบีย เพื่อส่งเสริมการทำตลาดท่องเที่ยวแบบ 2 ทาง
.
พร้อมส่งเสริมให้ผู้แสวงบุญชาวไทยเดินทางท่องเที่ยวได้หลังประกอบพิธีแสวงบุญ ทั้งพิธีฮัจญ์ และพิธีอุมเราะห์ รวมถึงการขยายเวลาพำนักในประเทศซาอุดีฯ ให้แก่คนไทยที่ได้วีซ่าแสวงบุญ ขณะนี้อยู่ในขั้นตอนการส่งร่าง MOU ไปให้ทางซาอุดีฯ พิจารณา
.
ผลสำเร็จของการเปิดเที่ยวบินตรงระหว่างไทยและซาอุดีฯ นอกจากจะเสริมสร้างความสัมพันธ์ของทั้งสองประเทศให้แน่นแฟ้นยิ่งขึ้นแล้ว ยังเป็นกลไกสำคัญที่จะช่วยพัฒนาการท่องเที่ยวไทย และเพิ่มรายได้ให้ภาคอุตสาหกรรมท่องเที่ยวในอนาคต
.
อ่านเพิ่มเติม คลิกhttps://www.thaigov.go.th/news/contents/details/51739
#ไทยคู่ฟ้า#ร่วมต้านโควิด19
-------------------
วันพุธที่ 24 สิงหาคม 2565
ครม. เคาะ 2,923 ลบ. หนุนใช้ยานยนต์ EV พร้อมเงื่อนไข “เงินอุดหนุน” 1.8 หมื่นบาท - 1.5 แสนบาท/คัน
.....
ที่ประชุม ครม. (23 ส.ค. 65) อนุมัติวงเงิน 2,923.397 ล้านบาท เพื่อดำเนินการตามมาตรการสนับสนุนการใช้ยานยนต์ไฟฟ้าประเภทรถยนต์และรถจักรยานยนต์ ตามประกาศกรมสรรพสามิตเมื่อวันที่ 21 มี.ค. 65 ดังนี้
.
-รถยนต์นั่งหรือรถยนต์โดยสาร มีที่นั่งไม่เกิน 10 คน ประเภท BEV มีราคาขายปลีกแนะนำไม่เกิน 2 ล้านบาท
.
• มีขนาดความจุของแบตเตอรี่ตั้งแต่ 10 กิโลวัตต์ชั่วโมงแต่น้อยกว่า 30 กิโลวัตต์ชั่วโมง เงินอุดหนุน 70,000 บาท/คัน
• มีขนาดความจุของแบตเตอรี่ตั้งแต่ 30 กิโลวัตต์ชั่วโมงขึ้นไป เงินอุดหนุน 150,000 บาท/คัน
.
-รถยนต์กระบะประเภท BEV มีราคาขายปลีกแนะนำไม่เกิน 2 ล้านบาท เฉพาะรถยนต์กระบะที่ผลิตในประเทศและมีขนาดความจุของแบตเตอรี่ตั้งแต่ 30 กิโลวัตต์ชั่วโมงขึ้นไป เงินอุดหนุน 150,000 บาท/คัน
.
-รถจักรยานยนต์ประเภท BEV มีราคาขายปลีกแนะนำไม่เกิน 150,000 บาท เงินอุดหนุน 18,000 บาท/คัน
.
โดยผู้ “มีสิทธิ” ขอรับเงินอุดหนุนตามมาตรการจะต้องเป็นบุคคลตามประกาศกรมสรรพสามิตกำหนด เช่น ผู้ประกอบอุตสาหกรรมที่มีโรงงานอุตสาหกรรม ผู้นำเข้าที่ได้รับการแต่งตั้งให้เป็นตัวแทนจำหน่ายอย่างเป็นทางการ เป็นต้น และต้องทำข้อตกลงร่วมกับกรมสรรพสามิต เพื่อรับทราบและปฏิบัติตามหลักเกณฑ์ เงื่อนไข ตลอดจนรับบทลงโทษหากไม่สามารถดำเนินการได้
.
ทั้งนี้ มาตรการดังกล่าว จะช่วยสนับสนุนให้ราคาของรถยนต์และรถจักรยานยนต์แบบพลังงานไฟฟ้าจากแบตเตอรี่ (BEV) ลดลง ทำให้ผู้ประกอบการมีความมั่นใจในการลงทุน และส่งผลให้ผู้บริโภคเกิดความต้องการซื้อ รวมทั้งสร้างแรงจูงใจให้มีการผลิตรถยนต์และรถจักรยานยนต์แบบพลังงานไฟฟ้าจากแบตเตอรี่ (BEV) เพิ่มขึ้นในอนาคต
#ไทยคู่ฟ้า #ร่วมต้านโควิด19
-------------------
วันอังคารที่ 28 มิถุนายน 2565
รมว.ท่องเที่ยวและกีฬา เปิดการแข่งขันกีฬา อบต.ควนโพธิ์ จ.สตูล ครั้งที่ 16 ประจำปี 2565 เพื่อส่งเสริมการออกกำลังกายและการท่องเที่ยวในพื้นที่
การได้แสดงออกถึงความสามารถในการเล่นกีฬา อันจะก่อให้เกิดประสบการณ์ทางด้านกีฬา การรู้แพ้ รู้ชนะ รู้อภัย รู้จักคำว่า "น้ำใจนักกีฬา" การเชื่อมความรัก ความสามัคคี มีสัมพันธภาพที่ดีต่อกันระหว่างพี่น้องประชาชน
วันที่25มิถุนายน2565 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา (รมว.กก.) เป็นประธานเปิดการแข่งขันกีฬาองค์การบริหารส่วนตำบลควนโพธิ์ จังหวัดสตูล ครั้งที่16ประจําปี2565เพื่อส่งเสริมการออกกำลังกายและการท่องเที่ยวในพื้นที่ ให้ประชาชนได้เล่นกีฬาเพื่อสุขภาพพลานามัยที่ดี สร้างความสามัคคีในสังคม รวมทั้งเป็นการส่งเสริมการท่องเที่ยวในพื้นที่ โดยมีนายชาตรี ณ ถลาง ปลัดจังหวัดสตูล นำส่วนราชการให้การต้อนรับ ภายในงานมีการแข่งขันกีฬาหลายชนิด เช่น วิ่งฟันรันระยะทาง6กิโลเมตร ฟุตบอลเยาวชนอายุไม่เกิน12ปี วอลเลย์บอลหญิง และการแข่งขันกีฬาพื้นบ้าน ณ บริเวณที่ทำการเขตห้ามล่าพันธุ์สัตว์ป่าหนองปลักพระยาและเขาพญาบังสา ตำบลควนโพธิ์ อำเภอเมืองสตูล จังหวัดสตูล
รมว.ท่องเที่ยวและกีฬา กล่าวว่า นับเป็นความภาคภูมิใจและขอชื่นชมที่องค์การบริหารส่วนตำบลควนโพธิ์ ได้จัดการแข่งขันกีฬาภายในขึ้น เพื่อให้พี่น้องประชาชนได้มีโอกาสร่วมแข่งขันกีฬาอันจะก่อให้เกิดความสมัครสมานสามัคคีในชุมชนและมีพลานามัยสมบูรณ์แข็งแรง ขอให้นักกีฬาได้ตระหนักว่าการแข่งขันกีฬานั้น สิ่งสำคัญที่สุดคือการได้เข้าร่วมการแข่งขันทำให้เห็นความสำคัญของการออกกำลังกาย การได้แสดงออกถึงความสามารถในการเล่นกีฬา อันจะก่อให้เกิดประสบการณ์ทางด้านกีฬา การรู้แพ้ รู้ชนะ รู้อภัย รู้จักคำว่า"น้ำใจนักกีฬา"การเชื่อมความรัก ความสามัคคี มีสัมพันธภาพที่ดีต่อกันระหว่างพี่น้องประชาชน หน่วยงานท้องถิ่นอันจะเป็นหนทางสู่การพัฒนาชุมชนสังคมและประเทศชาติร่วมกันต่อไป
วันพฤหัสบดีที่ 5 สิงหาคม 2564
ดีอีเอส เตือนอย่าหลงเชื่อข่าวปลอม อย่าแชร์ เปิดรับจองฉีดวัคซีนไฟเซอร์ สำหรับเด็กที่อายุ 12 -18 ปี ผ่านแอปพลิเคชันไลน์หมอพร้อม
ดีอีเอส เตือนอย่าหลงเชื่อข่าวปลอม อย่าแชร์ เปิดรับจองฉีดวัคซีนไฟเซอร์ สำหรับเด็กที่อายุ 12 -18 ปี ผ่านแอปพลิเคชันไลน์หมอพร้อม
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่า ตามที่มีการส่งต่อข้อมูลในประเด็นเรื่องเปิดรับจองฉีดวัคซีนไฟเซอร์สำหรับเด็กที่อายุ12 -18ปีผ่านแอปพลิเคชันไลน์หมอพร้อมทางศูนย์ต่อต้านข่าวปลอมได้ตรวจสอบข้อเท็จจริงกับสำนักงานปลัดกระทรวงสาธารณสุขกระทรวงสาธารณสุขพบว่าข้อมูลดังกล่าวนั้นเป็นข้อมูลเท็จ
กรณีการส่งต่อเนื้อหาประชาสัมพันธ์โดยระบุว่าตอนนี้หมอพร้อมรับจองฉีดวัคซีนสำหรับเด็กที่อายุระหว่าง12ถึง18ปีแล้วลองเข้าไปจองสิทธิ์ในLINEหมอพร้อมได้เลยทางสำนักงานปลัดกระทรวงสาธารณสุขกระทรวงสาธารณสุขได้ชี้แจงว่ายังไม่มีการเปิดให้บริการจองคิวฉีดโควิด-19ในหมอพร้อมขณะนี้โดยการลงทะเบียนที่มีการแชร์กันเป็นเพียงการลงทะเบียนใช้งานLINE OAหมอพร้อมไม่ใช่การลงทะเบียนฉีดวัคซีนแต่อย่างใดกรณีเพิ่มบุคคลอื่นจะใช้สำหรับตรวจสอบข้อมูลการฉีดวัคซีนและบันทึกข้อมูลข้อมูลอาการไม่พึงประสงค์ภายหลังได้รับวัคซีนเท่านั้น
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถติดตามข้อมูลข่าวสารที่ถูกต้องจากกระทรวงสาธารณสุขได้ที่เว็บไซต์https://www.moph.go.thหรือสอบถามโทร02 5901000 การกระทำของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์มาตรา14(2),(5)มีอัตราโทษจำคุกไม่เกิน5ปีหรือปรับไม่เกิน100,000บาทหรือทั้งจำทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดำเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
*********
วันพฤหัสบดีที่ 19 สิงหาคม 2564
โฆษกดีอีเอสเตือนอย่าหลงเชื่อข่าวปลอมสหรัฐยกเลิกการบริจาควัคซีนไฟเซอร์ ให้กับประเทศไทย แจงขณะนี้ยังไม่มีข่าวเกี่ยวกับเรื่องการยกเลิกบริจาควัคซีนไฟเซอร์ จากทั้งรัฐบาลไทยและรัฐบาลสหรัฐฯ
โฆษกดีอีเอสเตือนอย่าหลงเชื่อข่าวปลอมสหรัฐยกเลิกการบริจาควัคซีนไฟเซอร์ ให้กับประเทศไทย แจงขณะนี้ยังไม่มีข่าวเกี่ยวกับเรื่องการยกเลิกบริจาควัคซีนไฟเซอร์ จากทั้งรัฐบาลไทยและรัฐบาลสหรัฐฯ
นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าตามที่มีการเผยแพร่ข้อมูลในสื่อออนไลน์เกี่ยวกับประเด็นเรื่องสหรัฐยกเลิกการบริจาควัคซีนไฟเซอร์ให้กับประเทศไทยทางศูนย์ต่อต้านข่าวปลอมได้ดำเนินการตรวจสอบข้อเท็จจริงโดยกรมสารนิเทศกระทรวงการต่างประเทศพบว่าประเด็นดังกล่าวนั้นเป็นข้อมูลเท็จ
กรณีการเผยแพร่ข้อมูลว่าสหรัฐยกเลิกการบริจาควัคซีนไฟเซอร์ให้กับประเทศไทยเพราะไม่มีความกระตือรือร้นนั้นทางกรมสารนิเทศกระทรวงการต่างประเทศได้ตรวจสอบและชี้แจงว่าขณะนี้ไม่ปรากฏข่าวเกี่ยวกับเรื่องดังกล่าวจากทั้งรัฐบาลไทยและรัฐบาลสหรัฐฯว่าเป็นข้อเท็จจริงโดยเมื่อวันที่11สิงหาคม2564โฆษกกระทรวงการต่างประเทศได้แถลงข่าวเรื่องผลการเยือนไทยอย่างเป็นทางการของผู้แทนถาวรสหรัฐฯประจำสหประชาชาติยืนยันการบริจาควัคซีนจากสหรัฐฯดังรายละเอียดปรากฏตามข้อ3ของข่าวสารนิเทศในเว็บไซต์กระทรวงการต่างประเทศhttps://bit.ly/3D1quc4
และเมื่อวันที่11สิงหาคม2564สถานเอกอัครราชทูตสหรัฐฯประจำประเทศไทยได้เผยแพร่ถ้อยแถลงจากการประชุมระหว่างเอกอัครราชทูตลินดาโทมัส-กรีนฟิลด์กับรองนายกรัฐมนตรี/รัฐมนตรีว่าการกระทรวงการต่างประเทศกับเลขาธิการสภาความมั่นคงแห่งชาติของไทยบนเว็บไซต์สถานเอกอัครราชทูตฯยืนยันการบริจาควัคซีนเพิ่มเติมให้ประเทศไทยดังรายละเอียดปรากฏในเว็บไซต์สถานเอกอัครราชทูตฯhttps://bit.ly/37V9xlp
ดังนั้นขอให้ประชาชนอย่าหลงเชื่อและขอความร่วมมือไม่ส่งต่อหรือแชร์ข้อมูลจนกว่าจะตรวจสอบความถูกต้องให้ชัดเจนเสียก่อนเพื่อมิให้เกิดความสับสนและตื่นตระหนกในสังคม ประชาชนสามารถรับข้อมูลข่าวสารจากกระทรวงการต่างประเทศสามารถติดตามได้ที่เว็บไซต์www.mfa.go.thหรือโทร02 2035000ซึ่งการกระทำของผู้ที่ผลิตข่าวปลอมและผู้ที่เผยแพร่เป็นความผิดตามพ.ร.บ.ว่าด้วยการกระทำความผิดเกี่ยวกับคอมพิวเตอร์มาตรา14(2),(5)มีอัตราโทษจำคุกไม่เกิน5ปีหรือปรับไม่เกิน100,000บาทหรือทั้งจำทั้งปรับหรือกฎหมายอื่นๆที่เกี่ยวข้องโดยหน่วยงานที่เกี่ยวข้องจะดำเนินการตามกฎหมายกับผู้ที่ผลิตข่าวปลอมและผู้ที่เผยแพร่ทุกรายอย่างเด็ดขาดจริงจังและต่อเนื่องต่อไป
นอกจากนี้หากพี่น้องประชาชนพบเบาะแสการกระทำความผิดสามารถแจ้งผ่าน4ช่องทางได้แก่เว็บไซต์https://www.antifakenewscenter.com ,เฟซบุ๊กANTI-FAKE NEWS CENTER,ทวิตเตอร์@AFNCThailand,ไลน์@antifakenewscenterและช่องทางโทรศัพท์โทรสายด่วนGCC 1111ต่อ87ได้ตลอด24ชั่วโมง
***********
วันอาทิตย์ที่ 1 พฤษภาคม 2565
นายชยธรรม์ พรหมศร ปลัดกระทรวงคมนาคม ตรวจติดตามการดำเนินการของท่าอากาศยานสุวรรณภูมิในการเปิดประเทศวันแรก
...
นายชยธรรม์ พรหมศร ปลัดกระทรวงคมนาคม พร้อมด้วยนายพิศักดิ์ จิตวิริยะวศิน รองปลัดกระทรวงคมนาคม ตรวจติดตามการดำเนินการของท่าอากาศยานสุวรรณภูมิในการเปิดประเทศวันแรก ตามข้อสั่งการรัฐมนตรีว่าการกระทรวงคมนาคม เพื่อตรวจการปฏิบัติงานในการให้บริการผู้โดยสารในการรองรับการเปิดประเทศ ตามนโยบาย พลเอก ประยุทธ์ จันทร์โอชา นายกรัฐมนตรี โดยมี นายนิตินัย ศิริสมรรถการ กรรมการผู้อำนวยการใหญ่ บริษัท ท่าอากาศยานไทย จำกัด (มหาชน) (ทอท.) นายกิตติพงศ์ กิตติขจร ผู้อำนวยการท่าอากาศยานสุวรรณภูมิ และผู้บริหารระดับสูง ทอท. ให้การต้อนรับ ในวันที่ 1 พฤษภาคม 2565 ณ ท่าอากาศยานสุวรรณภูมิ
ปลัดกระทรวงคมนาคม กล่าวว่า รัฐมนตรีว่าการกระทรวงคมนาคม ได้มอบหมายให้ลงพื้นที่ตรวจติดตามการปฏิบัติงานของเจ้าหน้าที่ และการบริหารจัดการเพื่อตรวจการปฏิบัติงานในการให้บริการผู้โดยสารในการรองรับการเปิดประเทศ ตามนโยบาย พลเอก ประยุทธ์ จันทร์โอชา นายกรัฐมนตรี ซึ่งวันนี้ (1 พฤษภาคม 2565) เป็นการเปิดประเทศวันแรก ซึ่งกระบวนการเตรียมความพร้อมทุกขั้นตอนของท่าอากาศยานสุวรรณภูมิและท่าอากาศยานในสังกัดกระทรวงคมนาคม ได้เตรียมความพร้อมรองรับการเดินทางประชาชนที่เดินทางทั้งขาเข้า - ขาออก ประเทศไทย ซึ่งได้ตรวจกระบวนการปฏิบัติงานของเจ้าหน้าที่ซึ่งเป็นไปตามแผนที่เตรียมไว้ โดยวันนี้ได้ดูการปฏิบัติงานในช่วงที่มีผู้โดยสารจำนวนมาก เป็นเที่ยวบินจากประเทศสิงค์โปร์ โดยจุดที่คาดว่าจะเกิดปัญหาคอขวด จุดแรกบริเวณจุดตรวจ Thailand Pass ซึ่งท่าอากาศยานได้เตรียมความพร้อมรองรับการให้บริการไว้ โดยจุดตรวจ Thailand Pass มีเจ้าหน้าที่ให้บริการทั้ง 15 counter ให้บริการ พบว่าใช้เวลาไม่เกิน 30 วินาทีต่อคน ซึ่งผู้โดยสารเที่ยวบินดังกล่าว ประมาณ 322 คน ใช้เวลาผ่านจุด Thailand Pass ไม่เกิน 20 นาที ทั้งนี้ จากจำนวนผู้โดยสารในวันนี้ทั้งวัน จำนวนประมาณ 17,000 คน พบว่ามีผู้โดยสารที่ไม่ได้ฉีดวัคซีนเพียง 11 คน ซึ่งการบริหารจัดการขั้นตอนดังกล่าวไม่มีปัญหาใด ๆ สำหรับจุดตรวจคนเข้าเมืองท่าอากาศยานสุวรรณภูมิ ได้ประสานการทำงานกับสำนักงานตรวจคนเข้าเมือง เพื่อบริหารจัดการการให้บริการผู้โดยสารเป็นไปด้วยความรวดเร็ว โดยจัดทำเสากั้นทางเดิน (Snake Line) เพื่อจัดระเบียบพื้นที่ไม่ให้เกิดความแออัดของผู้โดยสารขณะรอ รวมทั้งมีเจ้าหน้าที่มอนิเตอร์เพื่อบริหารจัดการให้บริการ ซึ่งพบว่าสามารถรองรับจำนวนผู้โดยสารและให้บริการได้รวดเร็วขึ้น สำหรับจุดรับสัมภาระไม่พบปัญหาการให้บริการ
ปลัดกระทรวงคมนาคม เน้นย้ำให้หน่วยงานที่เกี่ยวข้องรักษามาตรฐานการบริหารจัดการที่ปฏิบัติอยู่ขณะนี้ ซึ่งการบริหารจัดการให้มีประสิทธิภาพนั้นต้องเน้นในชั่วโมงเร่งด่วน ซึ่งมีเที่ยวบินขาเข้าจำนวนมาก ซึ่งจากการตรวจติดตามการดำเนินงานทุกขั้นตอนพบว่าดำเนินการได้อย่างมีประสิทธิภาพ สามารถบริหารจัดการได้ดี ไม่มีปัญหาใด ๆ นอกจากนี้ ได้สั่งการให้หน่วยงานที่เกี่ยวข้องขอความร่วมมือไปยังสายการบินต่าง ๆ ให้ลูกเรือช่วยอำนวยความสะดวกในการตรวจเช็คเอกสารที่จำเป็น ที่จะต้องใช้ในการผ่านเข้าเมือง ให้เรียบร้อยตั้งแต่บนเครื่อง ทั้งนี้เพื่อเพิ่มประสิทธิภาพและลดปัญหาความแออัด ในกระบวนการเอกสาร ณ ภายในท่าอากาศยาน
วันอังคารที่ 25 มกราคม 2565
โฆษกรัฐบาลสวน “ประเสริฐ” จะโหมโรงทั้งทีก็ควรอยู่บนข้อเท็จจริง ไม่ใช่พูดไปเรื่อย ยัน “นายกฯ”บริหารงานโปร่งใสตรวจสอบได้ เหน็บนโยบายรัฐถูกใจประชาชนแต่ไม่ถูกใจฝ่ายค้าน
โฆษกรัฐบาลสวน “ประเสริฐ” จะโหมโรงทั้งทีก็ควรอยู่บนข้อเท็จจริง ไม่ใช่พูดไปเรื่อย ยัน “นายกฯ”บริหารงานโปร่งใสตรวจสอบได้ เหน็บนโยบายรัฐถูกใจประชาชนแต่ไม่ถูกใจฝ่ายค้าน
วันที่ 25 มกราคม 2565 นายธนกร วังบุญคงชนะ โฆษกประจำสำนักนายกรัฐมนตรี กล่าวถึงกรณีที่นายประเสริฐ จันทรรวงทอง เลขาธิการพรรคเพื่อไทย ระบุว่า รัฐบาล พล.อ.ประยุทธ์ จันทร์โอชา นายกรัฐมนตรี และรมว.กลาโหม ทุจริตพุ่ง และไม่กล้าแตะพรรคร่วมรัฐบาลเพราะกลัวรัฐบาลพังว่า นายประเสริฐคงยังคิดถึงภาพหลอนติดตาสมัยรัฐบาลพรรคเพื่อไทยที่มีการทุจริตจนอดีตนายกรัฐมนตรีต้องหนีไปต่างประเทศแล้วปล่อยให้อดีตรัฐมนตรีต้องถูกจำคุก จึงคิดว่ารัฐบาลอื่นจะ เหมือนกับรัฐบาลของตัวเอง ทั้งนี้ หากจะโหมโรงการอภิปรายตามมาตรา 152 ก็ควรจะโหมโรงด้วยข้อมูลที่เป็นข้อเท็จจริง เพื่อให้เกิดความน่าเชื่อถือ และประชาชนจะได้ติดตาม ไม่ใช่พูดโหมโรงไปเรื่อยชนิดผีเจาะปากพูด อย่างไรก็ตาม ยืนยันว่า รัฐบาลพร้อมรับฟังทุกความคิดเห็นและข้อเสนอแนะ แต่จะต้องเป็นข้อเสนอแนะที่อยู่บนพื้นฐานของข้อเท็จจริง ไม่ใช่แค่พูดเอามันแบบที่ฝ่ายค้านชอบทำ
“ยืนยันว่านายกรัฐมนตรีไม่ได้ห่วงอำนาจของตัวเอง อยากให้ฝ่ายค้านเลิกใช้วิธีเก่า ๆ เสี้ยมให้คนแตกคอกันได้แล้ว เพราะการบริหารประเทศตลอดระยะเวลาที่ผ่านมานั้น ท่านนายกฯ บริหารประเทศโดยยึดประโยชน์ของประชาชนเป็นที่ตั้ง ซึ่งหลายนโยบายนั้นถูกใจประชาชน แต่อาจจะไม่ถูกใจฝ่ายค้าน จึงทำให้มีนักการเมืองบางคนบางกลุ่มนำไปบิดเบือนข้อเท็จจริงจนประชาชนสับสน ดังนั้น เมื่อประชาชนชื่นชอบนโยบายของรัฐบาล จึงเข้าใจได้ว่า เหตุใดฝ่ายค้านจึงไม่อยากให้ท่านนายกฯ อยู่ในตำแหน่งต่อไปแม้เพียงแค่นาทีเดีย” นายธนกร กล่าว
วันพฤหัสบดีที่ 8 กรกฎาคม 2564
สำรวจ Sat1 สุวรรณภูมิ หนุนตั้ง รพ.สนาม 5 พันเตียง
....
แนวโน้มผู้ป่วยโควิด-19 กลุ่มสีเหลือง พบว่ามีจำนวนเพิ่มขึ้น รัฐบาลจึงเร่งสำรวจพื้นที่ สำหรับขยายเตียงรักษา เพื่อนำผู้ป่วยเข้าสู่ระบบการรักษาให้ครอบคลุมทุกคน
.
ล่าสุด ได้เร่งสำรวจอาคาร Satellite 1 ณ ท่าอากาศยานสุวรรณภูมิ ซึ่งมีพื้นที่ที่ใช้รองรับผู้ป่วยได้ประมาณ 5 พันเตียง แบ่งเป็น 4 ชั้น สามารถแยกชั้น กลุ่มสีเขียว สีเหลือง และทำไอซียูยูนิตสีแดงได้
.
โดยจะเร่งดำเนินการออกแบบ เน้นการน็อกดาวน์และบิวท์อิน ที่สามารถถอดออกได้เมื่อเสร็จภารกิจ ซึ่งจะไม่ให้กระทบ หรือสร้างความเสียหายแก่สถานที่
#ไทยคู่ฟ้า#รวมไทยสร้างชาติ#ร่วมต้านโควิด19
-------------------